Meghan Markle is swangerPrins Harry en Meghan Markle (Foto: Alexi Lubomirski) Prins Harry (33) en Meghan (37), die hertog en hertogin van Sussex, het Maandag via die koninklike paleis aangekondig dat hulle ŉ baba verwag. Die koninklike familie het dié nuus in ŉ verklaring op sosiale media bekend gemaak. Die baba sal glo volgende jaar sy opwagting in die Britse lente maak. “Die egpaar is dankbaar vir al die ondersteuning wat hulle van mense wêreldwyd ontvang het na afloop van hul troue in Mei en is verheug om die gelukkige nuus met die publiek te deel,” lui die verklaring. Die egpaar is in Mei vanjaar by die St. George’s-kapel in Windsor naby Londen getroud.